recursal/SuperWikiNEXT-32B huggingface dataset:
מכונת דפוס
**דפוס צילינדר** (באנגלית: Rotogravure) היא שיטה הפועלת על עקרון ההדפסה הישירה והיא בבסיסה תוצר של טכניקת דפוס השקע. בשיטה זו הלוח הוא למעשה, גליל עשוי מתכת רכה יחסית, כאשר על גביו נגרעת הדמות. בעבר הרחוק השתמשו במסמרי פלדה לחריטת הדמות על הגליל (צילינדר). בתקופה מאוחרת יותר השתמשו באמבט חומצות ליצירת הדמות בדומה להדפס אבן וכיום משתמשים בצריבת לייזר, כאשר גודל הנקבים ועומקם (אשר נקבעים על ידי עוצמת הלייזר) קובעים את הרזולוציה. שיטה זו עובדת על עקרונות הפרוצס. בשיטה זו משתמשים להדפסה של מיליוני עותקים, והיא האיכותית ביותר.

שלבים בהתפתחות השיטה
--------------------

בטכניקה זו משתמשים בגליל (צילינדר) מתכת רכה שעליו יוצרים דמות עומק החריץ ורוחבו היו קובעים את עוביו וכהותו של הקו המודפס, בדומה לדפוס שקע. את הגליל מורחים בצבע דפוס ואותו מדפיסים.

* **יצירת הגליל נעשתה בעבר על ידי חריטה** הגליל עצמו, עשוי היה מתכת רכה ובעזרת חרט פלדה קשה היו יוצרים חריטות בצורת הדמות המבוקשת, הגליל היה נמרח בצבע ולאחר מכן היו מנקים את שטח פני הגליל, התוצאה הייתה חריצים מלאים בצבע ופני שטח הגליל נקיים. הכוח המופעל על החרט היה קובע את עובי ועומק הקו. לאחר מכן היה מוצמד נייר לפני שטח הגליל, מפגש החריצים מלאי הצבע והנייר היו יוצרים את ההדפסה.
* **בשלב מתקדם יותר יצירת השקעים נעשתה בעזרת אמבטיית חומצה** - עם התקדמות הידע בכימיה יצרו את השקעים בדפוס הצילינדר בעזרת חומרים כימיים. גליל המתכת הרכה היה מכוסה בחומר ג'לטין עמיד לחומצה, הדמות הייתה למעשה נוצרת על ידי גריעת הג'לטין במקומות בהם היו רוצים הדפסה, את הגליל היו טובלים לאחר מלאכת הגריעה באמבט חומצה כאשר עומק החריץ נקבע על ידי זמן השהיה באמבט החומצה.
* **התפתחות טכנולוגיות הלייזר** - תהליך יצירת הדמות על הצילינדר שודרג לצריבה בלייזר. למעשה, כיום רוב השימוש בטכניקה זו נעשה על ידי צריבה בלייזר בעזרת אמצעים ממוחשבים כאשר עובי השקע ועומקו נקבעים על ידי מחשב.

שימושים
-------

טכניקה זו היא טכניקת הדפוס היקרה ביותר והאיכותית מבין טכניקות הדפוס התעשייתיות, משתלמת במקרים בהם ההדפסה היא במאות אלפי עותקים אם לא במיליוני עותקים משום יוקר הפקת צילינדר (גליל ההדפסה) ההדפסה.
כיום רוב השימוש בארץ נעשה על ידי חברות בתפוצה ארצית, אשר מדפיסות את הבסיס הקבוע, כלומר התוכן האחיד במכתביהן.

קישורים חיצוניים
----------------

ויקישיתוף מדיה וקבצים בנושא **דפוס צילינדר** בוויקישיתוף
* דפוס צילינדר, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007546160405171
* BnF: cb15956141r (data)
* LCCN: sh85115503
* NDL: 00562639

 |
**Jump They Say** (בעברית: **קפוץ הם אומרים**) הוא שיר של הזמר הבריטי דייוויד בואי, מאלבומו ה-18 Black Tie White Noise והיה לסינגל הראשון מן האלבום שפורסם במרץ 1993.

רקע
---

בשיר דייוויד בואי חלק את רגשותיו בנוגע לסכיזופרניה בה לקה אחיו למחצה טרי, ששם קץ לחייו ב-16 בינואר 1986 כאשר נעמד על מסילת רכבת. המילים מספרות על אדם שהגיע למצב של ייאוש בשל הלחץ שהופעל עליו. בואי אף חלק את רגשותיו בנוגע לקפוץ אל עבר הלא נודע.

הקליפ
-----

בוידאו קליפ עצמו, נראה בואי לבוש כאיש עסקים שנמצא בפרנויה מהקולגות שלו מכך שלכאורה הוא חושב שעורכים בו ניסויים ומוצאים בו השפעה מטרידה, ומאלצים אותו לקפוץ מגג בניין החברה אל מותו. בואי נראה עולה במעלית ועומד על גג הבניין ומחליט לקפוץ במטרה לשים קץ לחייו וכשהוא נופל למטה מתאספים מסביבו אנשים שהתעצבו ובכו עקב כך שקפץ ושם קץ לחייו. בווידאו קליפ ניכרת השפעה כבדה מסרטו של ז'אן-לוק גודאר "אלפאוויל" (1965), מסרטו של סטנלי קובריק "התפוז המכני" (1971), מסרטו של כריס מרקר "המזח" (1962), ומסרטו של אורסון ולס "המשפט" (1962).

קידום השיר
----------

כשיר מוביל שיצא מהאלבום Black Tie White Noise, הוא זכה לקידום מכירות ניכר שקיבל דחיפה מחברת התקליטים החדשה של בואי "Savage Records".

קישורים חיצוניים
----------------

* מידע על היצירה "Jump They Say" באתר מיוזיק בריינז
* מידע על הסינגל "Jump They Say" באתר מיוזיק בריינז
* מידע על היצירה "Jump They Say" באתר Discogs
* סרטון השיר "Jump They Say" באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 7a0a81fb-1d58-3bfa-872c-2afd614ad8e7
* MusicBrainz work: c47f38eb-0414-4fd7-955a-b41d4cdca3b1

 |
**Nimm, was dein ist, und gehe hin** (בעברית: קח את שלך ולך), רי"ב 144, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום "ספטואגסימה", הוא יום ראשון השלישי שלפני התענית והתשיעי שלפני הפסחא, שחל ב-6 בפברואר 1724.

היסטוריה
--------

קנטטה זו הייתה השמינית שהלחין באך באותה שנה, לאחר שבשנה הקודמת הלחין עשרים וחמש קנטטות. הקנטטה הקודמת שהלחין היא רי"ב 83.

ב-1884 הוציאה לאור חברת באך את הקנטטה לראשונה, בכרך 30 של פרסומיה.

מילים ומוזיקה
-------------

סדר הקריאה לאותו יום כולל פסוקים מהאיגרת הראשונה אל הקורינתים, ואת משל העובדים בכרם מהבשורה על-פי מתי. על פי המשל, בעל הכרם משלם לעובדים שכר זהה למרות שעבדו מספר שונה, כיוון שכך רצונו להיטיב. כשמתלונן על כך אחד העובדים, עונה לו בעל הכרם, ""קח את (השכר) שלך ולך". הנמשל הוא שאלוהים מיטיב כראות עיניו ואין אנו יכולים להבין מדוע, אלא לקבל זאת באהבה. הלברית נכתבה על ידי מחבר לא ידוע והיא פותחת בציטוט דברי בעל הבית לפועל מן המשל. נושא הלברית היא שביעות הרצון שעל האדם לחוש, כיוון שהכל בידי אלוהים. החלק השלישי לקוח ממזמור של סמואל רודיגסט (Samuel Rodigast) מ-1675. כורל הסיום לקוח ממזמור של אלברכט, דוכס פרוסיה מ-1547.

הקנטטה נועדה לביצוע על ידי סולני סופרן, אלט וטנור בליווי מקהלה בת ארבעה קולות, ובתזמור של שני אבובים, אבוב ד'אמורה, שני כינורות, ויולה ובאסו קונטינואו. לקנטטה שישה פרקים:

1. מקהלה: *Nimm, was dein ist, und gehe hin* (קח את שלך ולך)
2. אריה (מוזיקה) לאלט: *Murre nicht, lieber Christ* (אל תרטון, נוצרי יקר)
3. כורל: *Was Gott tut, das ist wohlgetan* (כל מעשה אלהים, הוא טוב)
4. רצ'יטטיב לטנור: *Wo die Genügsamkeit regiert* (כל אימת ששביעות רצון שולטת)
5. אריה לסופרן: *Genügsamkeit ist ein Schatz in diesem Leben* (שביעות-רצון היא יהלום בחיים)
6. כורל: *Was mein Gott will, das gscheh allzeit* (לו יהי רצון אלהים מבוצע תמיד)

הקלטות
------

היצירה הוקלטה במלואה 18 פעמים בהקלטות מסחריות. בין המנצחים שביצעו את ההקלטות ניתן לציין את הלמוט רילינג (ב-1978), גוסטב ליאונהארדט (ב-1984), טון קופמן (ב-1997) וג'ון אליוט גרדינר (ב-2000).

קישורים חיצוניים
----------------

* מידע על היצירה "Nimm, was dein ist, und gehe hin, רי"ב 144" באתר מיוזיק בריינז
* מידע על הקומפוזיציה "Nimm, was dein ist, und gehe hin, רי"ב 144" באתר AllMusic
* פרטי הקנטטה באתר קנטטות באך
* טקסט הקנטטה באתר קנטטות באך (בתרגום לעברית)

הערות שוליים
------------

1. ↑  רשימת פרסומי באך באתר IMSLP
2. ↑  הבשורה על-פי מתי פרק כ
3. ↑  על קנטטות באך, גרדינר, עמודים 13-14
4. ↑  רשימת ההקלטות באתר קנטטות באך

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007517047405171
* BnF: cb139094968 (data)
* GND: 300008406
* LCCN: n82096218
* MusicBrainz work: 16736ba6-4e62-49ff-9594-06058f860844
* VIAF: 177006156
* WorldCat (עם VIAF): 177006156

 |
ציור של סקובוס המציג את מאפייניה הנפוצים.
דמות מגולפת של סקובוס מהמאה ה-16 בפונדק בקיימברידג', אנגליה
לפי אגדות מימי הביניים, ה**סוקובוס** (ברבים: סוקובי; **succubi**, מלטינית: **succuba** - "יצאנית") היא שדה שמפתה גברים (בעיקר נזירים) בחלומות לביצוע יחסי מין. כדי להחזיק את עצמן, הסוקובי שואבות אנרגיה מהגברים, לעיתים קרובות עד לתשישות או למוות.

לסוקובוס קיים מקביל ממין זכר הקרוי אינקובוס (incubus).

לפי פטיש המכשפות (Malleus Maleficarum), הסוקובי אוספות את הזרע מהגברים איתם הן שוכבות, והאינקובי משתמשים בו להפריית נשים. ילדים שנולדו כתוצאה מכך אמורים להיות יותר רגישים להשפעת שדים.

אונורה דה בלזק כתב סיפור קצר – הסוקובוס (***The Succubus***) המדבר על משפטה של סוקובוס שטנית בתחפושת אישה, שבין השאר יכלה להשתמש בשערה כדי ללכוד גברים.

תגליף של סוקובוס מהמאה ה-16, הנמצא כיום מחוץ לפונדק בקיימברידג', אנגליה, מצביע על כך שהמוסד פעל בעבר כבית בושת.

מראה
----

בדומה לשדים, לא קיים תיאור מדויק ואחיד למראן של הסוקובי. למרות זאת, הן כמעט תמיד מתוארות כנשים מפתות בעלות יופי על-טבעי, לעיתים קרובות עם כנפיים שדיות המזכירות כנפי עטלף; לעיתים, ניתנים להן מאפיינים חיצוניים אחרים של שדים (קרניים, עיני נחש, טלפיים וכדומה).

ראו גם
------

* לילית (מיתולוגיה)
* אינקובוס

קישורים חיצוניים
----------------

ויקישיתוף מדיה וקבצים בנושא **סוקובוס** בוויקישיתוף
* סוקובוס, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007547664505171
* LCCN: sh2009007027

 |
|  |
| --- |
| 
בערך זהנעשה שימושבסימנים מוסכמיםמתחום המתמטיקה.להבהרת הסימניםראו סימון מתמטי. |

באלגברה קומוטטיבית, **אינדוקציה נתרית** (Noetherian induction) היא שיטת הוכחת טענות על אלגברות נתריות, שדומה במובן מסוים לאינדוקציה הרגילה.

הגדרה והסבר
-----------

תהי R אלגברה נתרית. כדי להוכיח עליה טענה מסוימת, ניתן להיעזר ב**אינדוקציה נתרית** - ניתן להניח שהטענה לא נכונה עבור אלגברה כלשהי, אבל נכונה לכל אלגברת מנה {\displaystyle R/A} עבור כל אידיאל {\displaystyle 0\neq A\triangleleft R}, ואז להמשיך באינדוקציה.

**הסבר** - יהי L אוסף כל האידיאלים A של R כך ש-{\displaystyle R/A} דוגמה נגדית לטענה. האוסף אינו ריק, משום שאידיאל האפס שם. R נתרי, ולכן ל-L יש מקסימום, נאמר {\displaystyle I\_{1}}. בכך למעשה הוכחה הטענה, משום שמתקבלת אלגברה {\displaystyle R/I} שאינה מקיימת את הטענה, ולכל אידיאל אמיתי שלה {\displaystyle 0\neq I\_{2}/I\_{1}\triangleleft R/I\_{1}} המנה מקיימת את הטענה, משום ש-{\displaystyle (R/I\_{1})/(I\_{2}/I\_{1})\cong R/I\_{2}}, ו-{\displaystyle I\_{1}\subsetneq I\_{2}}.

דוגמה
-----

***טענה***: אם R נתרי, קיימים אידיאלים ראשוניים {\displaystyle P\_{1},...P\_{t}\in spec(R)} כך ש-{\displaystyle P\_{1}\cdot ...P\_{t}=0}.

*הוכחה*: באינדוקציה נתרית, נניח כי R דוגמה נגדית, אבל {\displaystyle R/I} איננו דוגמה נגדית לכל {\displaystyle 0\neq I\triangleleft R}. כעת, R דוגמה נגדית, ולכן איננו תחום שלמות (אחרת ניקח {\displaystyle P\_{1}=0}). לכן, יש אידיאלים {\displaystyle A,B\neq 0} עבורם {\displaystyle AB=0}. לפי ההנחה, {\displaystyle R/A,R/B} מקיימות את הטענה, ולכן קיימים {\displaystyle {\overline {P\_{1}}},...{\overline {P\_{u}}}\in spec(R/A),{\overline {P\_{u+1}}},...{\overline {P\_{n}}}\in spec(R/B)} כך ש-{\displaystyle {\overline {P\_{1}}}\cdot ...\cdot {\overline {P\_{u}}}={\overline {P\_{u+1}}}\cdot ...\cdot {\overline {P\_{n}}}=0}. נקבל {\displaystyle P\_{1}\cdot ...\cdot P\_{u}\subseteq A,P\_{u+1}\cdot ...\cdot P\_{n}\subseteq B}, ולכן {\displaystyle P\_{1}\cdot ...\cdot P\_{n}\subseteq AB=0} כלומר {\displaystyle P\_{1}\cdot ...\cdot P\_{n}=0}, וסיימנו באינדוקציה נתרית.

יחס בנוי-היטב
-------------

כהכללה למושג לעיל, נציג בנייה כללית יותר מ
אומרים על יחס R על קבוצה X שהוא **בנוי-היטב** (Well-founded relation) אם לכל תת-קבוצה לא ריקה S קיים {\displaystyle a\in S} כך שלכל {\displaystyle x\in S} מתקיים {\displaystyle \lnot x{\mathcal {R}}y}. היחס נקרא **בנוי היטב הפוך** אם {\displaystyle R^{-1}} (היחס ההופכי) בנוי-היטב.

בהקשר של יחסים בנויים-היטב, ניתן לדבר על סוג נוסף של אינדוקציה, המהווה מעין גרסה של אינדוקציה טרנספיניטית:

**אם {\displaystyle (X,R)} יחס בנוי-היטב, אז כדי להוכיח טענה על כל איבר x\in X מספיק להוכיח אותה על כל {\displaystyle yRx}.**

אלגברה היא נתרית אם יחס ההכלה על אידיאלים הוא בנוי-היטב הפוך (והיא ארטינית אם היחס הוא בנוי-היטב רגיל).

ראו גם
------

* תנאי שרשרת (מתמטיקה)
הדסטוק של גיטרת איבנז
**איבנז** (**Ibanez**) היא חברה יפנית המייצרת גיטרות וציוד לגיטרות. החברה בבעלות הושינו גאקי.

החברה מייצרת גיטרות חשמליות, גיטרות בס וגיטרות אקוסטיות, בנוסף היא מייצרת ציוד לגיטרות כגון מגברים ואפקטים. רוב הגיטרות המיוצרות על ידי החברה משמשות עבור סגנונות הרוק והמטאל.

היסטוריה
--------

בשנת 1929 החל הושינו גאקי לייבא גיטרות תוצרת סלוודור איבאנייס (Ibáñez) מספרד. במלחמת האזרחים הספרדית נהרסה סדנתו של איבאנייס, והופסק ייצור הגיטרות. הושינו גאקי קנה את שם המותג, ובשנת 1935 החל לייצר גיטרות אקוסטיות ספרדיות, תחת השם איבנז (Ibanez). המפיץ של גיטרות איבנז בארצות הברית היה הארי רוזנבלום, יצרן גיטרות אמריקאי.

בשנת 1975 החלה איבנז, שייצרה עד אז העתקים של גיטרות אמריקאיות מפורסמות, לייצר דגמים מקוריים (במקביל להעתקים). דגמים אלו זכו לפופולריות בקרב הנגנים החובבים והמקצועיים כאחד. במקביל למכירת הגיטרות החלה החברה לייצר מכשירי אפקטים שכמו הגיטרות זכו להצלחה מרובה בקרב הנגנים, במיוחד הפדאל Tubescreamer שבמקור תוכנן ונבנה על ידי מאקסון, חברת פדאלים איכותית שהייתה בבעלותה של איבנז בזמנים אלו ואיבנז הפיצה את הפדאל תחת שמה.

כשנה לאחר שהחלה לייצר דגמים מקוריים, נתבעה החברה על ידי חברת Norlin Corporation שהחזיקה בבעלותה את יצרנית הגיטרות גיבסון על העתקה של עיצוב ראש הגיטרה. התביעה הסתיימה מחוץ לבית המשפט, ואיבנז הפסיקה את ייצור כל הדגמים הנדונים ועברה לייצר דגמים חדשים.

קישורים חיצוניים
----------------

ויקישיתוף מדיה וקבצים בנושא **איבנז** בוויקישיתוף
* 

* אתר האינטרנט הרשמי של איבנז (באנגלית)
* איבנז, ברשת החברתית טוויטר
איבר פיירלו
**איבר מרי אז'ן, הדוכס פיירלו** (בצרפתית: **Hubert Marie Eugène, Le comte Pierlot**; ‏ 23 בדצמבר 1883 - 13 בדצמבר 1963) היה מדינאי בלגי ממוצא ולוני, ששימש כראש ממשלת בלגיה במלחמת העולם השנייה, חלק ניכר מכהונה זו כראש הממשלה הבלגית בגלות.

ביוגרפיה
--------

פיירלו נולד בעיירה ברטריקס (Bertrix) בדרום בלגיה. הוא למד בהקולג' הישועי על שם ז'אן ברכמן הקדוש ובהמשך באוניברסיטת לוון מתחילת הקריירה הפוליטית שלו היה חבר במפלגה הקתולית, שנשאה שמות שונים במהלך השנים. הוא ייצג את המפלגה בשני בתי הפרלמנט הבלגי, ושימש בתפקידים שונים בממשלות בלגיה, שר הפנים בין 1934 ל-1935, שר החקלאות בין 1934 ל-1935 ובין 1936 ל-1939, ושר החוץ בשנת 1939. 

ב-21 בפברואר 1939 מונה פיירלו לראש הממשלה, והרכיב ממשלה בה היו נציגים קתולים וסוציאליסטים, לאחר משבר פוליטי הרכיב ממשלה חדשה המורכבת מקתולים וליברלים ללא הסוציאליסטים.

כאשר פרצה מלחמת העולם השנייה הקים פיירלו ממשלת אחדות לאומית אליה הוזמנו גם הסוציאליסטים, ואלו נענו להזמנה. ממשלה זו החזיקה מעמד עד הפלישה הגרמנית ב-1940. במהלך הפלישה נוצרו חילוקי דעות חריפים בין פיירלו לבין המלך לאופולד השלישי. ב-28 במאי 1940 הודיע המלך לאופולד על כניעה לגרמנים, בניגוד לדעתו של פיירלו. פיירלו ושריו עברו לצרפת שעדיין נלחמה, והכריזו משם שכניעתו של לאופולד לא הייתה חוקית, וכי על הצבא הבלגי להמשיך במאבק בכל מצב. בתחילה התיישבה ממשלת פיירלו בטור ולאחר מכן בבורדו. לאחר כניעתה של צרפת ויצירת ממשלת צרפת של וישי בראשות המרשל אנרי פיליפ פטן שנטה לשיתוף פעולה עם הגרמנים, הפך מצבה של ממשלת פיירלו לקשה מאוד. עמדה בפני חבריה הברירה לשוב לבלגיה ולשתף פעולה עם הכיבוש הנאצי, או לעבור ללונדון. בשלב זה, בו עדיין התחוללה לחימה במושבות במזרח אפריקה, ובו מושבות צרפת באפריקה פסחו על שתי הסעיפים, חלקן תמכו בממשל וישי, וחלקן באנשי צרפת החופשית, היה ערך אסטרטגי רב למושבה הבלגית בקונגו הבלגית ושאלת השליטה במושבות בלגיה הייתה בעלת חשיבות רבה.

באוגוסט 1940 יצא פיירלו לאנגליה דרך ספרד. לאחר תקופת מאסר קצרה בספרד שוחרר, ובאוקטובר 1940 הגיע ללונדון, והנהיג בה ממשלה בגלות. הוא הודיע על תמיכתו באנשי דה גול בצבא צרפת החופשית, ודאג לכך שקונגו הבלגית תעמוד לרשות מטרות בעלות הברית. לפקודתו עמדו אנשי צבא בלגיה החופשית שהלך והתעצם ככל שנמשכה הלחימה.

עם כיבוש בלגיה על ידי בעלות הברית, בספטמבר 1944 שב פיירלו לבלגיה, והקים מחדש ממשלה ובה נציגים לכל המפלגות, וגם לאנשי תנועות המחתרת והקומוניסטים. אך ממשלה זו סבלה מחוסר יציבות, ובסופו של דבר התפטר פיירלו בפברואר 1945, לאחר שלא הצליח להקים ממשלה יציבה שתשלוט במדינה. לאחר פרישתו קיבל את תואר הכבוד "שר המדינה", ואת תואר האצולה "דוכס".

הערות שוליים
------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **איבר פיירלו** |

1. ↑  הורכבה הממשלה בבלגיה, דבר, 22 בפברואר 1939
2. ↑  הורכבה ממשלה בבלגיה הסוציאליסטים לא ישתתפו, דבר, 18 באפריל 1939
3. ↑  הסוציאליסטים הוזמנו לממשלה בבלגיה, דבר, 5 בספטמבר 1939
4. ↑  לבטיה של ממשלת בלגיה, דבר, 29 בנובמבר 1940

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011060425805171
* BnF: cb15664809d (data)
* GND: 124770134
* ISNI: 0000 0000 3629 2659
* LCCN: n2007091253
* NTA: 226724123
* RERO: 02-A024012501
* SUDOC: 088678547
* VIAF: 57554570
* WorldCat: lccn-n2007091253

 |
**אינדוקס** היא פעולה בה מתווסף ערך לאינדקס (נפח כמותי של ערכים). דוגמה בולטת לפעולת האינדוקס היא הוספת אתר לאינדקס אתרים הכולל מנוע חיפוש (דוגמת גוגל) - לא כל הדפים שאונדקסו אל מנוע החיפוש בהכרח יקבלו תוצאת חיפוש (SERP) ביחס לביטוי רלוונטי, אך הם כן ייכנסו לאינדקס ויקבלו פוטנציאל להופיע בתוצאות החיפוש אם הם יעמדו בקריטריונים מסוימים שהוצבו על ידי צוות הפיתוח של אינדקס האתרים הרלוונטי.

לא כל אינדקס הוא אינטרנטי ואף אין הכרח שיהיה דיגיטלי (למשל, ספר טלפונים מוחשי מכיל אינדקס אך אינו אינטרנטי ואף אינו דיגיטלי).

אינדוקס אל תוך אינדקס הכולל מנוע חיפוש
--------------------------------------

ניתן לאנדקס אתרי אינטרנט (ואף אפליקציות אינטרנט) אל תוך אינדקסים אינטרנטיים הכוללים מנוע חיפוש. לאחר ביצוע האינדוקס ניתן לאמת אם האתר מופיע באינדקס על ידי חיפוש ביטויים הקשורים אליו או אם הדבר אינו זמין מכל סיבה שתהיה, ניתן להריץ פקודות מסוימות (אם ישנה אפשרות לכך) דרכה ניתן יהיה למצוא תוצאה אחת לפחות הנוגעת לדומיין האתר, אם זו הושגה. במנוע החיפוש גוגל למשל, ניתן להריץ פקודת site:

> 
> site:example.com
> 
> 
> 
> 

### שיטת האינדוקס והתצוגה של גוגל

גוגל יכול לאנדקס אתרים ודפי אינטרנט (webpages) רבים ולהציגם ביחס לביטויי מפתח רלוונטיים (למשל באינדקס של עד 100 דפי תוצאה בכל פעם). עם זאת, רק דפים שגוגל סימן אותם כ Ranked, כלומר רק דפים שנגיד עליהם שהם קיבלו רנק (rank) הם דפים שיוצגו באותו מספר רלוונטי של עד 100 דפי תוצאה בכל פעם.

בדרך כלל כל דף יקבל rank באופן אוטומטי, גם דף חלש שאין לגוגל אינטרס ממשי להציגו (מבחינת שירות ללקוח שמבצע את החיפוש) אלא אם כן בעל הדף נתן פקודה שלא לאנדקס את הדף על ידי שפת תכנות מסוימת.

קישורים חיצוניים
----------------

אינדוקס (Indexing), הבלוג של מסה מדיה

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph222801

 |
במתמטיקה, **אלגבריות** היא תכונה המתייחסת לאיברים בשדה K מעל תת-שדה F, ובאופן כללי יותר לכל איבר של אלגברה (אסוציאטיבית או לכל הפחות בעלת חזקה אסוציאטיבית) A המוגדרת מעל חוג קומוטטיבי C. איבר המקיים תכונה זו נקרא **איבר אלגברי**, ואיבר שאינו מקיים אותה הוא **טרנסצנדנטי**. אלגברה (מעל שדה) שכל איבריה אלגבריים נקראת **אלגברה אלגברית**.

ההגדרה מכלילה את ההגדרה המקובלת למספר אלגברי, באופן שמספרים אלגבריים הם האיברים האלגבריים של שדה המספרים המרוכבים מעל שדה המספרים הרציונליים. מושג דומה, ועדין יותר, הוא זה של **איבר שלם** - כל איבר שלם הוא אלגברי, אבל לא להפך. אם C הוא שדה, שני המושגים מתלכדים. **המושגים מוגדרים כך**: איבר a של אלגברה A מעל חוג קומוטטיבי C הוא **אלגברי** (מעל C) אם הוא מאפס פולינום שכל מקדמיו שייכים ל-C. איבר המאפס פולינום מתוקן הוא **איבר שלם**. 

באלגברה מממד סופי, כמו למשל אלגברת מטריצות מעל שדה, כל איבר הוא אלגברי. אלגבריות בהרחבת שדות קשורה קשר הדוק לממד. אם {\displaystyle K/F} היא הרחבה כזו, אז {\displaystyle \ a\in K} הוא אלגברי אם ורק אם השדה \ F[a] הנוצר על ידי a מעל F הוא בעל ממד סופי. באלגברה כללית A, איבר a הוא שלם אם ורק אם {\displaystyle \ C[a]} נוצר סופית כמודול מעל C. מזה נובעת תכונה חשובה: אם a מאפס פולינום שכל מקדמיו שלמים, אז הוא שלם בעצמו. מכאן נובע שאוסף כל האיברים של A שהם שלמים מעל C הוא תת-אלגברה (הנקראת **הסגור השלם** של C בתוך A). אם כל איבר של A שלם מעל C, אז A הוא **הרחבה שלמה** של C.

את מושג הטרנסצנדנטיות אפשר להכליל כדי לטפל בכמה איברים. {\displaystyle \ a\_{1},\dots ,a\_{n}\in A} הם **איברים בלתי תלויים אלגברית** אם לא קיים אף פולינום שונה מאפס ב-n משתנים {\displaystyle \ f(x\_{1},\dots ,x\_{n})} מעל חוג הבסיס C, כך ש- {\displaystyle \ f(a\_{1},\dots ,a\_{n})=0}. המספר הגדול ביותר של איברים בלתי תלויים אלגברית נקרא **דרגת הטרנסצנדנטיות** של A מעל C.

קישורים חיצוניים
----------------

* איבר אלגברי, באתר MathWorld (באנגלית)
**תון** (מגרמנית: **FC Thun**) הוא מועדון כדורגל שווייצרי מהעיר תון אשר משחק נכון לעונת 2020/2021 בליגה השווייצרית השנייה. הקבוצה משחקת בארנה תון, אצטדיון הקבוצה עם קיבולת של עד 10,000 צופים. מדי הקבוצה הם בצבעי אדום ולבן.

היסטוריה
--------

פ.צ. תון נוסדה בתאריך 1 במאי 1898.

הקבוצה שיחקה בליגה השנייה בשווייץ בשנים 1946-50, 1953-54, 1955-70 ו-1997-2002. משנת 2002 עד 2008 שיחקה הקבוצה בליגת העל השווייצרית ואז ירדה שוב לליגה השנייה.

בעונת 2005/06 הצליחה הקבוצה לעלות לליגת האלופות והוגרלה עם הקבוצות ארסנל, אייאקס וספרטה פראג. תון החלה את קמפיין ליגת האלופות הראשון שלה אי פעם ב-14 בספטמבר 2005 במשחק חוץ נגד ארסנל, כאשר ארסנל הובילו בשער על תון, השווייצרי נלסון פריירה השווה את התוצאה ל-1:1, המשחק הסתיים בהפסד 2:1 של תון לאחר שער ניצחון בשניות הסיום של ההולנדי הידוע דניס ברגקאמפ. ב-27 בספטמבר תון אירחה את האלופה הצ'כית ספרטה פראג ב"משחק ביתי" באצטדיון סטאד דה סוויס ונקדורף של הקבוצה השווייצרית יאנג בויז ברן, בה נערכו כל משחקיה הבינלאומיים. הקבוצה ניצחה 1-0 את ספרטה פראג לאחר שער ניצחון של הודזיץ' הסלובני בדקה ה-80. תון סיימה את שלב הבתים במקום השלישי עקב הפסד 1-0 לארסנל במשחק בית והודחה מהמפעל. אולם, משחקה האחרון בקמפיין הסתיים בתוצאה 0-0 נגד ספרטה פראג, מה שעזר לה לעבור אל שלב 32 הגדולות של גביע אופ"א. הקבוצה הוגרלה נגד המבורג הגרמנית, שלושה ימים לפני המפגש בין הקבוצות פוטר מאמן תון ומונה מאמן חדש. למרות הכל, במשחק הבית תון הצליחה להפתיע את המבורג וניצחה 1-0. אולם, במשחק החוץ בפולקספארקשטדיון שבגרמניה המבורג הייתה חזקה יותר וניצחה 2-0 (2-1 בסיכום).

המועדון עלה חזרה מהליגה השנייה לליגת העל בעונת 2009/10.

בעונת 2019/2020 הקבוצה סיימה במקום התשעי בליגה הראשונה וירדה חזרה לליגה השנייה.

קישורים חיצוניים
----------------

ויקישיתוף מדיה וקבצים בנושא **תון** בוויקישיתוף
* אתר האינטרנט הרשמי של תון (בגרמנית)
* תון, ברשת החברתית פייסבוק

* תון, ברשת החברתית אינסטגרם

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

| שווייץשווייץ הליגה השווייצרית השנייה, עונת 2020/2021 |
| --- |
| 

|  |
| --- |
| אראו • גראסהופרס ציריך • וויל • וינטרטור • נשאטל גזמאקס • סטאד לוזאן אושי • קיאסו • קרינס • שפהאוזן • תון |

 |

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 131176352
* WorldCat: viaf-131176352

 |
**כבש כחול** (שם מדעי: *Pseudois*), הוא סוג של כבש בר מתת-משפחת היעלים הכולל שני מינים החיים במרכז אסיה. עד 1978 נחשב כסוג ומין יחיד. בניגוד לשמו, הוא מהווה סוג נפרד ואינו קשור כלל לסוג כבש, ולמעשה מזכיר מאוד במבנה גופו מינים של יעל. כינויו הנפוץ בא לו על שם הברק הכחלחל-כסוף של פרוותו.

שמו המדעי נגזר מקיצור של מילים לטיניות כדלהלן: "*Pseuds*" = שווא, "*ovis*" = כבש; צירוף של שתי המילים פירושו **כבש שווא** (או **כבש מזויף**), ומתייחס לכך שחוסר הזקן וקרניו המקושתות נותנות לו מראה של כבש, ואילו חסרון בלוטות הריח בעיניו ופרוותו וזנבו הקצרים מזכירים יותר את העיזים.

מאפיינים
--------

מיני הכבש הכחול חיים באזורים הררים טרשיים ומחוספסים בגבהים של 6,500-2,600 מטר מעל פני הים, ובזווית אנכית של 80-50 מעלות. הם טפסנים מעולים, ומקפצים בזריזות במדרונות, צוקים, ורכסים תלולים. פעילותם היא בעיקר בשעות היום, כשאת מרבית הזמן הם מחלקים בין אכילה למנוחה. בשעת מנוחה הם נוהגים לחפור בפרסותיהם גומא בקרקע. הם חיים בזוגות או בקבוצות של 20-8 פרטים. תזונתם כוללת עשבים, עשבי תיבול וצמחים טרשיים נוספים.

קרבות בין זכרים זהים לאלו של היעלים, וכן הנקבות והגדיים מזכירים מאוד עיזי בר. הזכרים נבדלים מהנקבות בעיקר בקרניים מקושתות שעבות מאוד בבסיסם, וכיוון צמיחתם הוא לאחור ולא קדימה כאצל שאר כבשי הבר. הנקבות מתאפיינות בקרניים קצרות ודקות המקושתות במעט. גופם צווארם וראשם, קצרים ועבים. הרגליים הקצרות שלהם, ארוכות יותר בחלק האחורי ומשוות להם מראה כפוף. פרוותם קצרה בכל העונות, ועבה יותר בחורף. צבע הפרווה של מינים אלו הוא כחלחל, כאשר יש סימונים שחורים במותניים, בחוטם, ברגליים, ובתחתית הצוואר. שפתותיהם וגחונם לבנים, ובמרכז עכוזם הבהיר בולט זנב שחור וקצר. 

הטורפים של מינים אלה הם נמרים, נמרי שלג, דולים, זאבים, בעוד שעופות דורסים מהווים איום לגדיים.

מינים
-----

* כבש כחול מצוי (*Pseudois nayaur*), המין הגדול והכהה יותר; תואר ב-1883 ומסווג במצב השימור **ללא חשש** (LC). הטווח של מין זה גדול יחסית והוא מצוי במדינות: פקיסטן, הודו, נפאל, בהוטן, סין העממית, ומיאנמר (בורמה).
* כבש כחול גמדי (*Pseudois schaeferi*), המין הקטן והבהיר יותר; תואר לראשונה ב-1930 ונחשב עד 1978 כתת-מין של המין המצוי. מסווג במצב השימור **סכנת הכחדה** (EN). הטווח של מין זה קטן מאוד והוא אנדמי למחוזות סין העממית: סצ'ואן, יונאן והמחוז האוטונומי הטיבטי.

קישורים חיצוניים
----------------

ויקישיתוף מדיה וקבצים בנושא **כבש כחול** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

* כבש כחול, באתר אנציקלופדיה בריטניקה (באנגלית)

| יעלים |
| --- |
| כבשי שור |
| כבש המושק | כבש המושק | יעל נובי במכתש רמון |
| טאקין | טאקין |
| יעלים |
| עבדקן הרעמה | עבדקן הרעמה |
| טאר ההימלאיה | טאר ההימלאיה |
| טאר ערבי | טאר ערבי |
| טאר נילג'ירי | טאר נילג'ירי |
| כבש | כבש ארגאלי • כבש מופלון • כבש הבית • כבש אוריאל • כבש גדול-קרניים • כבש דאל • כבש השלג |
| כבש כחול | כבש כחול מצוי • כבש כחול גמדי |
| יעל | יעל קווקזי מערבי • יעל קווקזי מזרחי • עז מבריגה • יעל איברי • יעל האלפים • יעל נובי • יעל סיבירי • יעל אתיופי • עז הבר (תת-מין: עז הבית) |
| צפירים |
| צפיר | צפיר האלפים • צפיר הפירנאים |
| צפיר הקורדילרים | צפיר הקורדילרים |
| סרו | סרו יפני • סרו סומטרי • סרו סיני • סרו ההימלאיה • סרו אדום • סרו טאיוואני |
| גוראל | גוראל סיני • גוראל ההימלאיה • גוראל אדום • גוראל אמור |
שמו האנגלי של איבר המופיע בכתב יד אנגלי מן המאה ה-15.
**אִיבָר חסר העצמות** (בנורדית עתיקה: **Ívarr hinn Beinlausi**; באנגלית עתיקה: **Hyngwar**; מת בערך בשנת 873 בדבלין) היה מנהיג ויקינגי, אחד ממפקדי הצבא הוויקינגי הגדול אשר פלש לאנגליה במאה ה-9. רוב המידע הקיים על איבר מגיע מהסאגות הנורדיות המסורתיות. סאגות אלו נוטות לערבב עובדות היסטוריות עם פולקלור, אך קיומו של איבר כדמות היסטורית אינו מוטל בספק. עלילותיו מתועדות במסמכים היסטוריים, וניתן להתחקות אחר תנועותיו בוודאות יחסית.

על פי המסופר בסאגת רגנאר לודברוק, היה איבר בנו של השליט הוויקינגי רגנאר לודברוק ואשתו השלישית, הנסיכה אסלוג.

מקור כינויו אינו ברור ויש כמה תאוריות ביחס למקור כינויו כחסר עצמות. כמה מן הסאגות מתארות אותו כחסר עצמות, ואילו בסאגה על בניו של רגנאר נרמז שלא היו לו ילדים בשל אין-אונות. עם זאת, מקורות מספרים על אי-יכולתו של איבר לנוע בכוחות עצמו והוא הועבר ממקום למקום על גבי מגן. על פי הסאגה של רגנאר לודברוק, אי-יכולתו של איבר לנוע בכוחות עצמו הייתה תוצאה של קללה. אמו, אסלוג, הייתה ולווה (Völva) ועל כן יכלה לראות את הנולד. לאחר פרידה ארוכה ושובו של בעלה מפשיטה באנגליה, היא הזהירה אותו כי עליהם לחכות שלושה לילות לפני שיממשו את נישואיהם, אולם רגנאר לא התגבר על תשוקתו וסירב להאמין לנבואה.

אל מול מוגבלותו הפיזית, מדגישות הסאגות הנורדיות, את חכמתו וערמומיותו יוצאות הדופן והוא מתואר כמומחה באסטרטגיה וטקטיקות לחימה. מוגבלותו הפיזית לא מנעה ממנו להילחם וסאגת רגנאר לודברוק מדגישה גם את כוחו העצום בפלג הגוף העליון.

לאחר שרגנר נרצח על ידי מלך נורת'מבריה, יצא בשנת 865 הצבא הוויקינגי הגדול, שאיבר נמנה עם מנהיגיו, להילחם בנורת'מברים. איבר כבש את ממלכת נורת'מבריה ואת בירתה, יורק ב-867 ועל פי המסופר במסורת הנורדית, אף הוציא את מלכה אלה השני, להורג. בשנים שלאחר מכן כבש את אירלנד והוכתר שם למלך.

איבר נעלם מתיעוד היסטורי אחרי שנת 870 וגורלו הסופי אינו ברור. משערים, כי איבר מת באותה שנה או בשנת 873.

דמותו מגולמת על ידי אלכס אנדרסן בסדרה ויקינגים.

לקריאה נוספת
------------

* Julian D. Richards, **The Vikings**, Oxford, 2005.

קישורים חיצוניים
----------------

* Anglo-Saxon Britain: In the Footsteps of Ivarr the Boneless (באנגלית)
* The Tale of Ragnar's sons in English translation by Peter Tunstall with Facing Old Norse Text (באנגלית)
* איבר חסר העצמות, באתר אנציקלופדיה בריטניקה (באנגלית)
* איבר חסר העצמות, באתר אנציקלופדיית ההיסטוריה העולמית (באנגלית)

הערות שוליים
------------

1. 1 2  Richards, **The Vikings**, p. 73.
2. ↑  בכרוניקות האנגליות מסופר כי אלה השני נפל בקרב שביורק
החלק הקדמי של מערות האף של עובר אנושי באורך 28 מילימטרים, במבט מלמטה. ניתן לראות את פתחי הכניסה לאיבר יעקובסון (מסומנים בשחור) משני צידי חלקה התחתון של מחיצת האף (בכחול)
**איבר יעקובסון** (באנגלית: **Vomeronasal Organ**‏, VNO) הוא איבר הרחה נוסף לאף הקיים אצל בעלי חיים. האיבר ממוקם בעצם וומר (*vomer bone*) המצויה בין האף לבין הפה. תאי העצב המצויים באיבר מסוגלים לזהות תרכובות כימיות שונות. נחשים משתמשים באיבר זה להרחת הטרף שלהם על ידי שליפת הלשון. אצל חתולים, איבר זה קטן ובלתי מפותח, ולכן ניתן לראות חתולים המפשילים את שפתותיהם בתגובת פלהמן, במטרה להביא אוויר אל איבר יעקובסון.

רוב בעלי החיים שלהם איבר יעקובסון מפותח משתמשים בו על מנת לזהות פרומונים, אף שחלק מהפרומונים מורגש גם על ידי האף.

איבר יעקובסון מתנוון במהלך ההתפתחות העוברית האנושית, בדומה לכרישים, עטלפים וקופים. טרם נמצא כל חיבור עצבי בין האיבר האנושי המנוון לבין מערכת העצבים המרכזית, על אף מחקרים מדוקדקים ונשנים למציאת קשר ביניהם. כמו כן נמצא כי הגנים הנושאים את המידע הדרוש לייצור קולטני הפרומונים באיבר יעקובסון התנוונו כבר לפני כ-23 מיליוני שנים במהלך האבולוציה האנושית. עם זאת, קיים מגוון רחב של עדויות התומכות בכך שקולטנים באף האנושי מסוגלים לזהות מספר פרומונים. כך למשל, נמצא כי תינוקות בני יומם נמשכים לריח השד האמהי.

בשנת 1703 דיווח האנטומאי ההולנדי פרדריק רויש (Frederik Ruysch) לראשונה על האיבר בבני אדם. לאחר שהאנטומאי היהודי-דני לודוויג לוין יעקובסון דיווח בשנים 1811, 1813 על זיהוי האיבר ביונקים אחרים, נקרא האיבר על שמו.

קישורים חיצוניים
----------------

ויקישיתוף מדיה וקבצים בנושא **איבר יעקובסון** בוויקישיתוף
* איבר יעקובסון, באתר אנציקלופדיה בריטניקה (באנגלית)

הערות שוליים
------------

1. ↑  Peter A. Brennan ו- Frank Zufall,‏ Review Article Pheromonal communication in vertebrates, באתר nature (לקוח מכתב העת Nature מספר 444, שיצא לאור ב-16 בנובמבר 2006, עמודים 308–315)
2. ↑  H Varendi, RH Porter,‏ Breast odour as the only maternal stimulus elicits crawling towards the odour source, באתר Wiley (נלקח מ-Acta Paediatrica, כרך 90, גיליון 4, עמודים 372–375, אפריל 2001)
3. ↑  Bhatnagar Kunwar P. ו- Smith Timothy D. The human vomeronasal organ. V. An interpretation of its discovery by Ruysch, Jacobson, or Kölliker, with an english translation of Kölliker (1877)‎, באתר inist (לקוח מכתב העת The Anatomical Record, כרך 270B, שיצא בשנת 2003, עמודים 4–15)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529365405171
* LCCN: sh85069227
* TA98: A06.1.02.008

 |
**טינדוף** (בערבית: **تندوف** - "תנדוף", בברברית: **ⵜⵉⵏⴷⵓⴼ**, בצרפתית: **Tindouf**), היא עיירת מחוז במחוז טינדוף באלג'יריה, השוכנת בקרבת גבולותיה של אלג'יריה עם מאוריטניה, סהרה המערבית ומרוקו. על פי המפקד של שנת 2008 מספר התושבים בה עומד על 45,966 איש, כשבשנת 1998 הוא עמד על 25,266 איש, גידול שנתי של 6.3%. לאזור חשיבות אסטרטגית ובו שוכנים בסיסים צבאיים ונמל תעופה המקושר ליעדים ברחבי המדינה.

היסטוריה
--------

טינדוף ב-1880
העיירה נבנתה על יד נווה מדבר מבודד במדבר סהרה ב-1852 על ידי שבט הטאג'קאנת, שבט ממוצא ברברי אך ב-1895 נהרסה ונבזזה על ידי שבט הרגויבאת, שבט ממוצא צנהג'י, שהגלו מהאזור את בני שבט הטאג'קאנת. המקום נותר נטוש עד להגעתם של כוחות צבא צרפתים לאזור ב-1934. מאז קיבלה אלג'יריה את עצמאותה ב-1962, העיירה צמחה באופן יזום, בעיקר בשל חשיבותה כעמדת גבול הסמוכה לגבולות עם מרוקו, סהרה המערבית ומאוריטניה.

בשנת 1963 היה האזור זירה להתרחשותה של "מלחמת החול" בין אלג'יריה לבין מרוקו שנסובה על תביעתה של מרוקו על שטחים במערב אלג'יריה. מאז קיבל האזור אופי צבאי והוגדלה חשיבותו. מאמצע שנות השבעים אזור טינדוף שימש כבסיס לארגון הפוליסריו הלוחם לעצמאותה של סהרה המערבית. מפקדת הארגון שוכנת במחנות פליטים בניהול עצמי השוכנים מדרום לטינדוף שהוקמו לאחר כיבושה של סהרה המערבית על ידי מרוקו ומאוריטניה ב-1975. בין השנים 1975-1990 ארגון הפוליסריו ביצע פעולות תקיפה כנגד מאוריטניה (עד 1979) וכנגד דרום מרוקו, כשטינדוף משמשת לו כבסיס עיקרי בתמיכתה של ממשלת אלג'יריה. מאז 1990 האזור שקט, למרות שאוכלוסיית הפליטים נשארה באלג'יריה, בעקבות תהליך שלום שהתנהל בחסות האו"ם.

חינוך
-----

6.1% מהתושבים הם בעלי השכלה על-תיכונית ו-18.8% נוספים הם בעלי השכלה תיכונית. שיעור יודעי קרוא וכתוב הוא 75.0%, 79.7% בקרב הגברים ו-70.1% בקרב הנשים.

אקלים
-----

האקלים בטינדוף הוא אקלים מדברי חם, עם קיץ חם במיוחד וחורף מתון. כמעט ולא יורדים משקעים במשך השנה, למרות שלעיתים יורד גשם בספטמבר.

| **אקלים בטינדוף** |
| --- |
| חודש | ינואר | פברואר | מרץ | אפריל | מאי | יוני | יולי | אוגוסט | ספטמבר | אוקטובר | נובמבר | דצמבר |
| טמפרטורה יומית מרבית ממוצעת (C°) | 21 | 24 | 28 | 30 | 34 | 39 | 43 | 42 | 38 | 32 | 26 | 21 |
| טמפרטורה יומית מזערית ממוצעת (C°) | 7 | 9 | 13 | 14 | 17 | 21 | 26 | 26 | 22 | 17 | 12 | 8 |
| משקעים ממוצעים (מ"מ) | 0 | 0 | 0 | 0 | 2 | 0 | 0 | 2 | 10 | 3 | 0 | 0 |

קישורים חיצוניים
----------------

ויקישיתוף מדיה וקבצים בנושא **טינדוף** בוויקישיתוף
* טינדוף, באתר אנציקלופדיה בריטניקה (באנגלית)

הערות שוליים
------------

1. 1 2  מפקד 2008
2. ↑  מפקד 1998
3. ↑  "Structure relative de la population résidente des ménages ordinaires et collectifs âgée de 6 ans et plus selon le niveau d'instruction et la commune de résidence.", ffice National des Statistiques Algérie. Retrieved 10 May 2013. (בצרפתית)
4. ↑  "Taux d'analphabétisme et taux d'alphabétisation de la population âgée de 15 ans et plus, selon le sexe et la commune de résidence .", Office National des Statistiques Algérie. Retrieved 10 May 2013. (בצרפתית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007564628305171
* LCCN: n85043006
* VIAF: 154830855
* WorldCat (עם VIAF): 154830855

 |
**אוקמרגה** (בליטאית: **Ukmergės rajono savivaldybė** (מידע • עזרה)) הוא אחד מ-60 מחוזות משנה של ליטא. הוא מחוז משנה של מחוז וילנה ואוכלוסייתו מנתה בשנת 2011, למעלה מ-40,000 תושבים.

מחוז-משנה אוקמרגה משתרע על פני 1,395 קמ"ר. העיר אוקמרגה היא העיר הגדולה ביותר במחוז-המשנה, ומשמשת כמרכז המנהלי שלו.

היסטוריה מנהלית
---------------

מחוז-משנה אוקמרגה במתכונתו הנוכחית הוקם מחדש בשנת 1950 כיחידה מנהלית מוגדרת במעמד של מחוז-משנה, מאז נעשו שינויים ספורים בגבולותיו והוא השתייך למחוזות שונים. השיוך הנוכחי של מחוז-משנה זה למחוז וילנה וגבולותיו הנוכחיים נקבעו בשנת 1995, עם הקמתו מחדש של מנגנון המנהל של מחוז-המשנה.

דמוגרפיה ויישובים
-----------------

מאז סוף שנות ה-80 של המאה ה-20 ישנה ירידה מתמדת בגודל האוכלוסייה במחוז-משנה אוקמרגה: ב-1959 נספרו בו 52,760 איש; ב-1970 נמנו בו 53,505 איש; ב-1979 נמנו בו 53,213 איש; ב-1989 נמנו בו 52,520 איש; ב-2001 נמנו בו 48,651 איש; ב-2005 נמנו בו 46,304 איש; וב-2011 נמנו בו 40,055.

במחוז המשנה עיר אחת: עיר המחוז אוקמרגה; עשר עיירות, ו-612 כפרים קטנים וחוות.

קישורים חיצוניים
----------------

ויקישיתוף מדיה וקבצים בנושא **אוקמרגה** בוויקישיתוף
* 

* אתר האינטרנט הרשמי של אוקמרגה (בליטאית)
* נתונים על מחוז-המשנה באתר ממשלתי ליטאי (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 0382 1285
* VIAF: 631154380941330290867
* WorldCat (עם VIAF): 631154380941330290867

 |
גשר תלוי - סוג של גשר בו נעשה שימוש רב בכבלים
גשר תלוי בפארק נשר שבכרמל
**כֶּבֶל** הוא רכיב מבני (מודל מופשט של חלק בסיסי במבנים), שתפקידו לשאת כוחות מתיחה, ועקב קשיחותו האפסית ללא יכולת להתנגד או להעביר כוחות פיתול, לחיצה או כפיפה. 
צורת הכבל איננה קשיחה והיא תלויה בעומס המופעל עליו, כך שאם משתנה העומס משתנה צורתו-לפיכך, לפי צורת הכבל במרחב אפשר לדעת אילו מאמצים מתקיימים בו, ואילו כוחות פועלים עליו.

תאוריה
------

הקשר בין העומס לצורת הכבל נתון על ידי המשוואה הדיפרנציאלית:

{\displaystyle y''={\frac {q}{H}}}
כאשר q העומס, H הכוח האופקי, ו y השקיעה של הכבל מהקו הישר שמחבר בין נקודות הקצה של הכבל.

התוצאה המתקבלת מפיתוח המשוואה למשקלו העצמי של הכבל, היא שכבל שמועמס רק במשקלו העצמי, מקבל צורה של קו השרשרת (קוסינוס היפרבולי).

חומרי כבלים
-----------

בכבלים נהוג להשתמש בפלדות חזקות במיוחד על מנת לקבל כוחות גדולים, משתי סיבות עיקריות: 

* משום שאינם נתונים לכפיפה ולכן אינם דורשים מומנט התמד גדול, וניתן להקטין את שטח החתך על ידי חיזוק הפלדה.
* משום שבדרך כלל הכבלים משמשים למבנים שמאפשרים להם התארכויות גדולות (כמו גשרים). ככל שהפלדה מגיעה למאמץ גדול יותר כך היא מתארכת יותר.

שימושים נוספים
--------------

* כבל מעלית
* יתר - ייצוב על ידי מתיחה (של קירות, תרנים או מבנים אחרים).
* מתיחת יריעות.

ראו גם
------

* מבנה הנדסי

קישורים חיצוניים
----------------

ויקישיתוף מדיה וקבצים בנושא **כבל** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529790505171
* BnF: cb12048432x (data)
* LCCN: sh85133935

 |
**אמיל גאלא** (במקור **גליק**, בהונגרית: **Galla Emil**; אוסייק, 22 בנובמבר 1909 – בודפשט, 28 ביוני 1959)  היה דוקטור לרפואה יהודי-הונגרי, רופא עיניים, קולונל רופא בצבא ההונגרי. גאלה היה ממניחי היסודות של רפואת העיניים בצבא ההונגרי בכלל ובחיל האוויר ההונגרי בפרט.

קורות חיים
----------

אמיל גליק נולד במשפחה יהודית כבנם של לאיוש גליק ושל אילונה פְלֶש. הוא השלים את לימודיו האקדמיים באוניברסיטת ארז'בט בעיר פץ', שם קיבל את התואר דוקטור לרפואה ב-1933 (בתקופה זו בממלכת הונגריה היה קשה ליהודים להתקבל לאוניברסיטאות במיוחד לרפואה ובמיוחד בבודפשט הבירה בגלל החוק המפלה שחוקק נגד היהודים ב-1920 הנומרוס קלאוזוס). לאחר מכן עבד שלוש שנים עם הפרופסור היהודי אמיל גרוס ומשנת 1936 עבד במחלקת רפואת עיניים של בית החולים ברחוב סאבולץ', בית החולים היהודי של הקהילה היהודית של פשט שנקרא היום המרכז הרפואי הלאומי.

ב-1944 גורש למחנות ריכוז גרמנים בגלל מוצאו היהודי. הוא שרד, חזר הביתה ב-1945 והצטרף למפלגת הקומוניסטים של הונגריה (KMP). בשנים 1945–1947 היה פעיל באיגוד המקצועי הרפואי והבריאותי. בין 1947 לבין 1949 הוא היה רופא ומרצה במרפאת עיניים מס' 1 של אוניברסיטת בבודפשט. הוא הוזמן לארגן את השירות הרפואי בבחיל האוויר ההונגרי. משנת 1949 עבד בשירות הרפואה האווירית של משרד ההגנה ההונגרי. מ-1951 עד 1957 גאלא היה גם מפקד בית החולים של חיל האוויר ההונגרי בדרך דיאלי (Gyáli út). הוא היה גם רופא העיניים הראשי של צבא העם ההונגרי בדרגת קולונל. עסק בעיקר באופטיקה של העיניים, וכן ביצע עבודה מדעית יסודית בתחום רפואת התעופה הקשורה לעיניים. נפטר בגיל 49.

אשתו הייתה קלרה מולנאר, ילידת בודפשט ב-25 במאי 1913, בתם של ג'ז'ה מולנאר ושל יולאן ברוק, לה נישא ב-10 בינואר 1939 בבודפשט. בעת נישואיו אביו כבר לא היה בחיים.

עבודותיו העיקריות
-----------------

* רפואת תעופה (עם מחברים משותפים, בודפשט, 1956)
* אסטרונאוטיקה (עם מחברים משותפים, בודפשט, 1957)

פרסים והכרות
------------

* פרס הרופא הדגול (1956)

לקריאה נוספת
------------

* אמיל גאלה (16 באוגוסט 1959) שבועון רפואי, כרך 100, גיליון 33, עמ' 1202.
* אישטוואן גרוס: אמיל גאלה (1 בספטמבר 1959) רפואת עיניים, כרך 96, גיליון 3, עמ' 145.
* Magyar életrajzi lexikon כרך א' (לקסיקון ביוגרפי הונגרי. עורכת ראשית אגנש קניירש).
* Magyar orvoséletrajzi lexikon. (לקסיקון ביוגרפי הונגרי רפואי) מסת"ב 963-950-132-8

קישורים חיצוניים
----------------

* אמיל גאלא באתר Arcanum
* ספרו רפואת תעופה (Dr. Galla Emil (szerk.): Repülőorvostan)

הערות שוליים
------------

1. ↑  "Halotti bejegyzése a Budapest IX. kerületi állami halotti akv. 1069/1959. folyószáma alatt". נבדק ב-2021-02-18.
2. ↑  "Meghalt Galla Emil orvosezredes". *נפסבדשאג (עיתון)*. 1959-07-01.
3. ↑  "Gyászjelentése (1959)". נבדק ב-2021-02-18.
4. ↑  "Házasságkötési bejegyzése a Budapest VI. kerületi polgári házassági akv. 22/1939. folyószáma alatt". נבדק ב-2021-02-18.
פירוש נוסף ערך זה עוסק בכינוי לשתי האוניברסיטאות הבולטות בבריטניה. אם התכוונתם לעיירה במערב לונדון (Uxbridge), ראו אוקסברידג' (לונדון).
**אוקסברידג'** (**Oxbridge**) הוא הלחם שנוצר מחיבור שמות שתי האוניברסיטאות הוותיקות ביותר בבריטניה ובעולם הדובר אנגלית בכללו - אוניברסיטת אוקספורד ואוניברסיטת קיימברידג'.

אוניברסיטת אוקספורד הוקמה ככל הנראה בשנת 1096 וגדלה מאוד לאחר שהמלך הנרי השני אסר על האנגלים ללמוד באוניברסיטת פריז, ב-1167. עשרה כמרים שפרשו מאוקספורד הקימו מאוחר יותר בשנת 1209 את אוניברסיטת קיימברידג'.

ההלחם נוצר כתוצאה מאופיין הדומה של שתי האוניברסיטאות וכן מכיוון ששתי האוניברסיטאות נמצאות ביריבות מתמדת על המקום הראשון בצמרת האוניברסיטאות האנגליות.

אף שהאוניברסיטאות ותיקות ביותר, המושג "אוקסברידג'" חדש יחסית. המושג הופיע לראשונה בדפוס, ככל הידוע, בספרו של ויליאם תקרי Pendennis, שיצא לאור בשנת 1849, ובו הגיבור הראשי לומד באוקסברידג'. המונח נכנס לשימוש שוטף רק באמצע המאה העשרים. וירג'יניה וולף השתמשה בו בצורה ביקורתית בספרה "חדר משלך" (A Room of One's Own).

ההלחם אוקסברידג' יכול לשמש כבסיס להלחמים נוספים, באמצעות הוספה או החלפה של אוניברסיטאות בהלחם, לדוגמה: דוקסברידג' שנוצר מהוספה של אוניברסיטת דרהאם להלחם. המונח דוקסברידג' נפוץ כשם של טורניר הספורט השנתי שבו מעורבות שלוש האוניברסיטאות. למרות זאת, השימוש בהלחמים האחרים אינו נפוץ כמו השימוש במונח אוקסברידג'.

תחרותיות בין האוניברסיטאות
--------------------------

### מרוץ הסירות

 ערך מורחב – **מרוץ הסירות אוקספורד-קיימברידג'**  

מרוץ הסירות בין אוקספורד לקיימברידג' 2002, אשר בו ניצחה אוקספורד
מאז ייסודן ישנה תחרותיות עזה בין אוניברסיטאות אוקספורד לקיימברידג'.
אמנם, בקרב בוגרי שתי האוניברסיטאות מקובל לקרוא למוסד האחר בשם "המקום האחר" (The Other Place).

אמצעים אחרים לביטוי התחרותיות הם תחרויות הספורט בענפים שונים אשר מתרחשות בין האוניברסיטאות במשך השנה, כאשר התחרות החשובה והעזה ביותר היא מרוץ הסירות השנתי, אשר כיום נערך לאורך מקטע בן 6,779 מטרים.
מרוץ זה, אשר החל בשנת 1829 התקיים מאז כמעט מדי שנה, כאשר עד היום נערכו סך-הכל 153 מקצים רשמיים.
לאוניברסיטת קיימברידג' 79 ניצחונות, לאוניברסיטת אוקספורד 73 ניצחונות ומקצה יחיד בשנת 1877 הוכרז כשוויון.

### תחרותיות אקדמאית

כל אוניברסיטה שואפת מטבעה להתעלות על שכנותיה בפן האקדמי, אך אוניברסיטאות אוקספורד וקיימברידג' מתחרות זה שנים רבות על כיבוש המקום הראשון ברשימת האוניברסיטאות בבריטניה ובעולם.

כמו כן, חוקי אוניברסיטאות אלו קובעים כי סטודנט לתואר ראשון המבקש להתקבל לאחת מאוניברסיטאות אוקסברידג' יכול להגיש בקשת קבלה רק לאחת מהן באותה שנת-לימודים.

קישורים חיצוניים
----------------

ויקישיתוף מדיה וקבצים בנושא **אוקסברידג'** בוויקישיתוף
* The Boat Race - אתר האינטרנט הרשמי למרוץ הסירות.
**ירמיהו** (באיטלקית: **Geremia**) הוא פסל שיש של הפסל דונטלו, שהושלם בין השנים 1427–1435 ומתאר את ירמיהו הנביא. הוא נחצב בגודל טבעי (191x45x45 ס"מ) ומוצג במוזיאון הדואומו בפירנצה.

היסטוריה
--------

הפסל הוזמן עבור גומחה במגדל הפעמונים קמפנילה די ג'וטו בקתדרלה של העיר פירנצה.

וזארי מציין בספרו חיי הציירים, הפסלים והאדריכלים הדגולים ביותר את פרנצ'סקו סודריני, חברו של דונטלו, כמודל ליצירה.

ירמיהו הוא אחד מארבעת הפסלים האחרונים שנחצבו בין 1420 ל-1435, והיו מיועדים עבור גומחות בצד הצפוני והפחות נראה לעין של מגדל הפעמונים, בסמוך לחומת הקתדרלה. עם סיום יצירת הפסלים, היו עובדי הקתדרלה כה מרוצים, שהם הציבו אותם בצד המערבי, והחשוב ביותר מכיוון שהוא מקביל לחזית. אחד משלושת הפסלים האחרים הוא  חבקוק, גם הוא של דונטלו.

הפסלים הועברו למוזיאון בשנת 1937 ובמקומם הוצבו עותקים.

תיאור וסגנון
------------

תקריב
ירמיהו הוא יצירת מופת של חדירה פסיכולוגית, עם הבעת פנים יוצאת דופן. הוא באופן משמעותי רב הבעה בהשוואה ליצירותיו הקודמות של דונטלו, כמו שלושת הפסלים בצד המזרחי של מגדל הפעמונים (הנביא חסר הזקן, הנביא המהורהר ועקדת יצחק).

הנביא מוצג כאדם בגיל העמידה, עם שיער מתולתל וזקן קצר, לבוש טונה המשתפלת מכתפו השמאלית, כתפו הימנית חשופה, בידו השמאלית הוא אוחז מגילת קלף. הראש מוטה שמאלה ומדגיש את הקפלים המרירים של הפה, השפתיים, הגבות והפנים, כששרירי הצוואר מתוחים. במאפייני הפסל יש חוסר הרמוניה, אך הרושם הכללי הוא של גְדוּלָה וכבוד בשל הרוגע שהוא משרה והקיארוסקורו החזק שקפלי הבגדים שלו, שהם הרבה יותר מלאי חיים ביחס לחבקוק, יוצרים. רגל שמאל נוטה קדימה וכך מושגת תנועה מסוימת בחלק התחתון. הפסל שימש בראשית המאה ה-16 כמקור השראה לפסל דוד של מיכלאנג'לו.

לקריאה נוספת
------------

* Rolf C. Wirtz, *Donatello*, Könemann, Colonia 1998. מסת"ב 3-8290-4546-8

קישורים חיצוניים
----------------

ויקישיתוף מדיה וקבצים בנושא **ירמיהו** בוויקישיתוף

הערות שוליים
------------

1. ↑  
"The Prophet Jeremiah". thehistoryofart.org. (באנגלית)
2. ↑  
"Donatello - Prophet Jeremiah, Figure from Florence Campanile". אוניברסיטת פנסילבניה. (באנגלית)
3. ↑  
"DONATELLO. IL PROFETA IMBERBE, IL PROFETA BARBUTO O PENSIEROSO E IL PROFETA GEREMIA". arte.it. (באיטלקית)
השטחים עליהם הפקיד אלכסנדר הגדול את אוקסיארטס (בירוק בהיר)
**אוקסיארטס** (יוונית Oxyártēs, פרסית وخش‌ارد, במקור מאיראנית עתיקה -Huxšaθra\*) היה אציל מבאקטרה (כיום בלך באפגניסטן) ואביה של רוקסנה, אשתו של אלכסנדר הגדול.

הוא מוזכר לראשונה במקורות העתיקים כאחד מקציניו של בסוס בזמן נסיגתו, מבאקטרה לסוגדיאנה, מפני צבאו של אלכסנדר. לאחר מות בסוס, שלח אוקסיארטס את אשתו ובנותיו לחסות במבצרו, בסוגדיאנה, אשר היה בנוי בפסגת צוק ונחשב לבלתי ניתן לכיבוש. אך אלכסנדר הצליח להשתלט על המבצר והחליט שברצונו לקחת את רוקסנה לאישה. מששמע על כל זאת, מיהר אוקסיארטס להיכנע לאלכסנדר וב-327 לפנה"ס חגגו את הכלולות בסעודה גדולה.

זמן קצר לאחר מכן מתואר כי סייע בשכנוע כוריאנס, אשר החזיק במבצר-צוק משלו, להיכנע לאלכסנדר. זמן-מה לאחר מכן מונה בידי אלכסנדר לאחשדרפן פרובינציית פרופמיסאדה שבהודו (אזור הינדו-כוש). אוקסיארטס שמר על מקומו כאחשדרפן בפרופמיסאדה גם לאחר חלוקת השלל הראשונה שלאחר מות אלכסנדר (323 לפנה"ס) והשנייה, שנתיים לאחר מכן בטריפרדיסוס. בזמן מלחמת האזרחים שלח כח צבאי קטן לסייע לאאומנס, אך, לאחר מותו ב-316 לפנה"ס, נראה שהגיע לעמק השווה עם יריבו אנטיגונוס מונופתלמוס.

לא נמצא אזכור מאוחר יותר של שמו, לפיכך יש להניח שמת לפני מסעותיו להודו של סלאוקוס הראשון, אשר העביר את השליטה על פרופמיסאדה (יחד עם שאר הפרובינציות ההודיות) לצ'נדרגופטה מאוריה, שליט האימפריה המאורית.

ראו גם
------

* כיבושי אלכסנדר הגדול באסיה התיכונה

הערות שוליים
------------

1. ↑  Oxyartes in: Encyclopedia Iranica
2. ↑  Arrian, *Anabasis Alexandri*, iii. 28
3. ↑  Arrian, 4.18-20; Curtius Rufus, *Historiae Alexandri Magni*, 8.4; Strabo, *Geography*, 11.11; Plutarch, *Parallel Lives*, "Alexander", 47.
4. ↑  Arrian, 4.21, 6.15; Curtius Rufus, 9.8; Plutarch, Alexander, 58
5. ↑  Diodorus Siculus, *Bibliotheca*, 18.3, 39; Justin, *Epitome of Pompeius Trogus*, 13.4; Photius, *Bibliotheca*, cod. 82, cod. 92
6. ↑  Diodorus, 19.14, 48
7. ↑  Strabo, 15.2
סר **קליפורד מייקל קרזון** (אנגלית: Sir Clifford Michael Curzon; ‏18 במאי 1907 - 1 בספטמבר 1982) היה פסנתרן אנגלי עם שורשים יהודיים.

חייו
----

קליפורד מייקל זיגנברג נולד בלונדון למייקל ומרי זיגנברג, ששינו כעבור זמן קצר את שמם לקרזון.

קרזון למד באקדמיה המלכותית למוזיקה, שם זכה במדליית הזהב היוקרתית על שם מקפארן בשנת 1924, כשהיה בן 17. קרזן היה התלמיד הצעיר ביותר שהתקבל מאז ומעולם לחטיבה הבוגרת של האקדמיה. ב-1924 התמנה לאחד משבעה מרצי-משנה וב-1926 סיים את לימודיו.

הופעתו הראשונה בפומבי הייתה בקונצרט פרום ב-1923, שם ניגן את הקונצ'רטו המשולש של באך בניצוח הנרי ווד. בין 1928 ל-1930 השתלם אצל ארתור שנאבל בברלין. לאחר זאת למד אצל ונדה לנדובסקה ונדיה בולאנז'ה בפריז. הוא יצא לסיורי הופעות ברחבי אירופה וארצות הברית.

בשנת 1931 נשא קרזון לאישה את הצ'מבליסטית והפסנתרנית האמריקאית לוסיל ואלאס. לבני הזוג לא היו ילדים משלהם, אבל כשזמרת הסופרן הנודעת מריה צ'בוטארי מתה בשנת 1949 בווינה, בגיל 39, אימץ הזוג קרזון את שני בניה היתומים.

קרזון נודע במיוחד בפרשנויותיו ליצירות מוצרט ושוברט. על אף עזבון נכבד של תקליטים שהניח במותו, יחסו העוין להקלטות היה בגדר עובדה מוכרת ולא פעם אסר על הוצאת תקליטים, שלא הציגו אותו במיטבו ולא השיגו את אמות המידה הגבוהות שהציג לעצמו. בצעירותו צוין כמי שמעודד ביצועי מוזיקה מודרנית; לנוקס ברקלי הקדיש לו את הסונאטה לפסנתר שלו. בגיל מבוגר יותר נטה לדבוק ברפרטואר האוסטרי-גרמני של המאה ה-18 וה-19.

דודו של קליפורד היה אלברט קטלבי והוא תיאר את ילדותו באוזני מראיין בתוכנית של שירות השידור הבריטי:
"קליפורד הקטן היה אמור להיות במיטה, אבל לא, הוא ישב מחוץ לחדר, על מישורת המדרגות, מקשיב לנגינת 
הדוד שלי שעלתה אלי דרך בית המדרגות בבית אבי הישן, וכך קטעי המוזיקה הראשונים ששמעתי ממש היו אותן מנגינות בנות אלמוות של קטלבי."

בשנת 1980 קיבל קרזון את מדליית הזהב של אגודת הפילהרמונית המלכותית.

קליפורד קרזון נפטר ב-1 בספטמבר 1982 ונקבר לצד אשתו בחצר כנסיית סיינט פטריק בפאטרדייל, סמוך לביתם במחוז האגמים. על מצבתו חרותות מילות הפתיחה של "על המוזיקה" מאת שוברט: Du holde Kunst
("אמנות נאווה, מכולן יפית").

קישורים חיצוניים
----------------

* קליפורד קרזון, במסד הנתונים הקולנועיים IMDb (באנגלית)
* קליפורד קרזון, באתר ספוטיפיי
* קליפורד קרזון, באתר AllMusic (באנגלית)
* קליפורד קרזון, באתר MusicBrainz (באנגלית)
* קליפורד קרזון, באתר Discogs (באנגלית)

* Walter H. Waggoner, ‏Sir Clifford Curzon Is Dead At 75; One Of The World's Leading Pianists, הניו יורק טיימס, September 4, 1982

* קליפורד קרזון, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007324087205171
* BIBSYS: 4019390
* BNE: XX854550
* BnF: cb13892891n (data)
* CANTIC: a10071593
* CiNii: DA12078151
* GND: 134353218
* ICCU: LO1V142058
* ISNI: 0000 0000 8079 5878
* LCCN: n84105385
* LNB: 000067314
* MusicBrainz: 50c215ff-a1b0-40f4-a7b0-2f8ccd03920c
* NKC: xx0095607
* NLA: 36049546
* NLK: KAC201946237
* NSK: 000662020
* NTA: 072570601
* RERO: 02-A003148306
* SNAC: w6d22w33
* SUDOC: 157652726
* Trove: 1202072
* VIAF: 195760
* WorldCat: lccn-n84105385

 |